สวัสดีค่ะ สามารถทานฟ้าทะลายโจร กับ คู่กับ ยา fluoxetine เเละ ยา clonazepam ได้ไหมค่ะ มีผลข้างเคียงรึเปล่า? เนื่องมีอาการคล้ายหวัด น้ำมูก คันคอ ไอ จาม และใช้ยา 2 ตัวนั้นรักษาซึมเศร้าอยู่ค่ะ
สวัสดีค่ะ งาน,ยาสมุนไพรฟ้าทะลายโจรนั้น มีฤทธิในการยับยั้งเอนไซม์ cytochrome P450 (CYP1A2, CYP2C9 และ CYP3A4) ดังนั้น หากมีการใช้ยาชนิดอื่นๆ ร่วม ซึ่งใช้กระบวนการเมตาบอลิซึมผ่านเอนไซม์เหล่านี้ ก็จะมีผลต่อระดับยาได้ เช่น ยากันชักบางชนิด ยาลดกรด เช่น Omeprazole, Ranitidine เป็นต้น ยาลดความดันโลหิตบางชนิด ยาละลายลิ่มเลือด ยาลดไขมัน ยาต้านไวรัส HIV ยาปฏิชีวนะบางชนิด เช่น Rifampin, Norfloxacin, Erythromycin เป็นต้น ส่วนยาอื่นๆ อาจมีผลบ้างแต่ไม่มากนักค่ะ ทั้งนี้ เนื่องจากการทานยาฟ้าทะลายโจรนั้น ควรทานไม่เกิน 5 วัน ดังนั้น การทานในระยะเวลาสั้นๆ จึงไม่ได้มีผลอะไรต่อยา fluoxetine เเละยา clonazepam มากนักค่ะอย่างไรก็ตาม การบรรเทาอาการของน้ำมูก คันคอ ไอ และจามนั้น หากไม่ได้เป็นมาก ก็เพียงแค่ดูแลตามอาการ ไม่จำเป็นที่จะต้องทานยาฟ้าทะลายโจรไปค่ะ โดยการดูแล ได้แก่ การดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ งดสูบบุหรี่หรืออยู่ใกล้ผู้ที่สูบบุหรี่ งดดื่มแอลกอฮอล์ หลีกเลี่ยงการโดนลม โดนฝน และการอยู่ในที่ที่อากาศเย็น สวมใส่เสื้อผ้าที่อบอุ่น ทานยาบรรเทาตามอาการ เช่น ยาลดน้ำมูก เช่น chlorpheniramine (CPM), loratadine เป็นต้น